OpenLLM-France/wikimedia huggingface dataset:
# Quant m'estimes?

Quant m'estimes? (títol original en francès: Combien tu m'aimes?) és una pel·lícula francesa dirigida per Bertrand Blier, estrenada l'any 2005 i doblada al català.

## Argument

François acaba de guanyar la loto. S'enamora de Daniela, un ganxo de club de nit del barri de Pigalle i li proposa una vida comuna remunerada. Ella accepta. Però François té el cor fràgil, i aquesta nova vida intranquil·litza el seu metge i amic André que el posa en guàrdia. Arriba aviat Charly, el pinxo de Daniela, que busca recuperar el seu bé.

## Repartiment

* Monica Bellucci: Daniela
* Bernard Campan: François
* Gérard Depardieu: Charly
* Jean-Pierre Darroussin: André Migot
* Farida Rahouadj: La veïna
* Sara Forestier: Muguet
* amb la participació de Michel Vuillermoz de la Comédie-Française: El metge
* François Rollin: Michael
* Jean Barney: Guardaespatlles 1
* Baptista Rosselló: Guardaespatlles 2
* Jean Dell: Home del cementiri
* Vincent Nemeth, Bruno Abraham-Kremer, Valérie Karsenti, Michaël Abiteboul, Fabienne Chaudat: Col·legues de François
* Cécile Brams: Anne-Sophie
* Édouard Baer en el paper de l'home trastocat
* Stéphane Slima: Slim
* Dimitri Rataud, Nicolas Simon, Bruno Anger, Sarah Stern, Yann Pradal, Christina Tovle, Camille Bardery, Chloé Porta: Els altres col·legues
* Thomas Badek: El veí de replà

## Banda sonora

La banda sonora es compon principalment d'extrets d'òperes italianes (Vincenzo Bellini, Giuseppe Verdi i Giacomo Puccini). Així, en la festa al pis els convidats ballen amb la música de carnaval de La traviata. A l'escena final, quan Daniela i François estan esmorzant, se sent el duo d'amor de la Madama Butterfly.

## Al voltant de la pel·lícula

* El rodatge va tenir lloc de febrer a abril del 2005.
* El cineasta fa una petita aparició com a primer client de Muguet, a la manera d'Alfred Hitchcock (veure sobre aquest tema la llista de cameos d'Hitchcock).
* Crítica: "Acudits grollers i sense gràcia; sentiment sense delicadesa i conflicte dramàtic sense reflexió. (...) l'única obsessió de Blier sembla el cos de Monica Bellucci"

## Referències

* 1 2 «Quant m'estimes?». Ésadir.cat. [Consulta: 3 novembre 2022].
* ↑ «Combien tu m'aimes? (How Much Do You Love Me?) (2007)» (en anglès). RottenTomatoes.com. [Consulta: 30 gener 2019].
* ↑ Ocaña, Javier «Combien tu m'aimes ?». El País.
# Quando eravamo repressi

Quando eravamo repressi és una pel·lícula de comèdia italiana de 1992 escrita i dirigida per Pino Quartullo, al seu debut com a director.

## Argument

Una parella jove en crisi, els bells i rics Federico i Isabella, aconsellats pel seu sexòleg, es reuneix amb una altra parella jove. Petra i Massimiliano, en un hotel del camp del Lazio per fer intercanvi sexual de parelles. Finalment s'adonaran que s'estimen.

## Repartiment

* Pino Quartullo : Massimiliano
* Alessandro Gassmann : Federico
* Francesca D'Aloja : Isabella
* Lucrezia Lante della Rovere : Petra
* Vittorio Gassman : el sexòleg
* Pietro De Silva
* Raoul Bova (no acreditat)

## Producció

La pel·lícula va desaparèixer dels canals de distribució normals. Pino Quartullo ha denunciat el misteri que envolta els drets de la seva primera pel·lícula com a directo.

## Referències

* ↑ Roberto Chiti. Dizionario del cinema italiano: I Film. Gremese Editore, 2002. ISBN 8884401372.
* ↑ Paolo Mereghetti. Il Mereghetti - Dizionario dei film. B.C. Dalai Editore, 2010. ISBN 8860736269.
* ↑ Pino Quartullo: il mistero del mio film scomparso, “Quando eravamo repressi”, Mondo Spectacolo., 2016

## Enllaços externs

* Tràiler oficial a YouTube
# Rakuten Japan Open Tennis Championships 2012

El Torneig de Tòquio 2012, oficialment conegut com a Rakuten Japan Open Tennis Championships 2012, és un esdeveniment de tennis masculí disputat sobre pista dura que pertany a les sèries 500 de l'ATP. La 40a edició del torneig es va celebrar entre l'1 i el 7 d'octubre del 2012 a l'Ariake Coliseum de Tòquio (Japó).

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | A. Murray | 6 | 6 | |
| | L. Lacko | 2 | 1 | | 1 | A. Murray | 6 | 3 | 6 |
| | J. Chardy | 6¹ | 7 | 5 | 7 | S. Wawrinka | 2 | 6 | 2 |
| 7 | S. Wawrinka | 7 | 6⁶ | 7 | | | | | | 1 | A. Murray | 3 | 7 | 6$^4$ |
| 3 | J. Tipsarević | 6 | 6 | | | | | | | 6 | M. Raonic | 6 | 6⁵ | 7 |
| Q | M. Chiudinelli | 4 | 2 | | 3 | J. Tipsarević | 7 | 2 | 6$^7$ | | | | | |
| | V. Troicki | 0 | r | | 6 | M. Raonic | 6⁵ | 6 | 7 | | | | | |
| 6 | M. Raonic | 3 | | | | | | | | | | | | | 6 | M. Raonic | 6⁵ | 6 | 0 |
| WC | T. Ito | 5 | 3 | | | | | | | | | | | | 8 | K. Nishikori | 7 | 3 | 6 |
| Q | D. Tursúnov | 7 | 6 | | Q | D. Tursúnov | 2 | 4 | | | | | | |
| | M. Bagdatís | 7 | 1 | 6 | | M. Bagdatís | 6 | 6 | | | | | | |
| 4 | J. Mónaco | 5 | 6 | 3 | | | | | | | M. Bagdatís | 2 | 2 | |
| 8 | K. Nishikori | 5 | 6 | 6 | | | | | | 8 | K. Nishikori | 6 | 6 | |
| PR | T. Robredo | 7 | 1 | 0 | 8 | K. Nishikori | 7 | 6 | | | | | | |
| | A. Falla | 3 | 5 | | 2 | T. Berdych | 5 | 4 | |
| 2 | T. Berdych | 6 | 7 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Leander Paes Radek Štěpánek | 6 | 3 | [10] |
| | Andy Murray Jamie Murray | 4 | 6 | [2] | 1 | Leander Paes Radek Štěpánek | 6 | 6 |
| | Juan Mónaco Kei Nishikori | 1 | 6² | | | Daniele Bracciali František Čermák | 3 | 1 |
| | Daniele Bracciali František Čermák | 6 | 7 | | | | | | 1 | Leander Paes Radek Štěpánek | 3 | 6⁵ |
| | Jérémy Chardy Marcelo Melo | 7 | 3 | [8] | | | | | 4 | Alexander Peya Bruno Soares | 6 | 7 |
| 4 | Alexander Peya Bruno Soares | 6$^4$ | 6 | [10] | 4 | Alexander Peya Bruno Soares | 6 | 6 |
| | Philipp Petzschner Janko Tipsarević | | | | | Tomáš Berdych Nenad Zimonjić | 4 | 4 |
| | Tomáš Berdych Nenad Zimonjić | w/o | | | | | | |

## Enllaços externs

* Quadre individual masculí PDF
* Quadre dobles masculins PDF
Tòquio :
1973
1974
1975
1976
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023
2024 :
ATP World Tour 2012
< 2011
2013 > :
ATP World Tour Finals, Londres :
# RTP

RTP té els següents significats:
* Informàtica: Real Time Protocol
* Mitjans de comunicació: Rádio e Televisão de Portugal
# Els 25

Els 25 va ser un concurs de televisió que s'emetia els dimecres a les 22:00 després del Telenotícies vespre per commemorar el 25è aniversari de Televisió de Catalunya i presentat per Judit Mascó.
A cada edició hi havia 25 concursants i només un tenia l'oportunitat de participar en la gran final. A més a més, a cada edició, venien dos personatges emblemàtics de la cadena. I, també, hi havia un sorteig d'una televisió a tots aquells que encertessin la pregunta per SMS.
La sintonia del programa "Vull saber-ho tot de tu", de Guille Milkyway (La Casa Azul) va convertir-se més tard la cançó de l'estiu de Televisió de Catalunya el 2008.
Alguns dels famosos convidats al programa van ser: Lídia Heredia, Jordi González, Jaume Figueres, Helena Garcia Melero, Isma Prados, Salvador Alsius, Josep Maria Bachs, Ramon Pellicer, Imma Pedemonte, Antoni Bassas, Pep Anton Muñoz, Júlia Otero, Espartac Peran, Andreu Buenafuente, Montse Guallar, Toni Albà, Mònica López, Albert Om, Tomàs Molina, Julià Peiró, José Corbacho, Joan Pera, Raquel Sans i Duran i Josep Cuní.

## Referències

* ↑ «Escolta la sintonia del programa "Vull saber-ho tot de tu"». Arxivat de l'original el 2008-05-28. [Consulta: 24 juny 2008].
* ↑ "Vull saber-ho tot de tu", serà la cançó d'estiu de TV3 al 2008

## Vegeu també

* Llista de programes de Televisió de Catalunya

## Enllaços externs

* Lloc web d'Els 25 Arxivat 2008-05-11 a Wayback Machine.
* Lloc web per poder concursar a Els 25 Arxivat 2008-06-23 a Wayback Machine.
* Els 25 a El Terrat
# José Ángel Sarrapio Borboja

José Ángel Sarrapio Borboja (Arenas de Cabrales, Cabrales, 21 de febrer de 1959) és un ciclista espanyol, ja retirat, que fou professional entre 1984 i 1992. Els seus majors èxits esportius foren una victòria d'etapa a la Volta a Espanya de 1985 i una altra al Tour de França de 1986.
Es retirà del ciclisme en desaparèixer l'equip Wigarma, el 1992.

## Palmarès

* 1985
** 1r a la Vuelta a los Valles Mineros i vencedor d'una etapa
** Vencedor d'una etapa de la Volta a Espanya
** Vencedor d'una etapa al Gran Premi Internacional de ciclisme de Torres Vedras - Trofeu Joaquim Agostinho
* 1986
** Vencedor d'una etapa del Tour de França
* 1987
** Vencedor d'una etapa al Gran Premi Internacional de ciclisme de Torres Vedras - Trofeu Joaquim Agostinho
* 1988
** Vencedor d'una etapa de la Volta a Aragó

### Resultats al Tour de França

* 1986. Abandona (13a etapa). Vencedor d'una etapa
* 1990. 135è de la classificació general

### Resultats a la Volta a Espanya

* 1985. 62è de la classificació general. Vencedor d'una etapa
* 1986. 99è de la classificació general
* 1987. Abandona (19a etapa)
* 1988. Abandona (19a etapa)
* 1990. 94è de la classificació general
* 1991. Fora de control (13a etapa)
* 1992. Abandona (20a etapa)

## Referències

* 1 2 «SARRAPIO BORBOLLA Ángel José». [Consulta: 27 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Ángel José SARRAPIO BORBOLLA» (en italià). [Consulta: 27 novembre 2022].

## Enllaços externs

* Fitxa de José Ángel Sarrapio a sitiodeciclismo.net
# Erwin Vervecken

Erwin Vervecken (Herentals, província d'Anvers, 23 de març de 1972) va ser un ciclista belga que fou professional del 1995 al 2009. S'especialitzà en el ciclocròs on aconseguí vuit medalles, tres d'elles d'or, als Campionats del món.

## Palmarès en ciclocròs

* 1994-1995
** Campió de Bèlgica de ciclocròs
* 1995-1996
** Campió de Bèlgica de ciclocròs
* 2000-2001
** Campió del món de ciclocròs
** 1r al Trofeu GvA
* 2001-2002
** 1r al Trofeu GvA
* 2005-2006
** Campió del món de ciclocròs
* 2006-2007
** Campió del món de ciclocròs

## Palmarès en ciclisme de muntanya

* 1995
** Campió de Bèlgica en Camp a Través

## Palmarès en ruta

* 1997
** 1r al Gran Premi François-Faber
* 2002
** Vencedor d'una etapa al Tríptic de les Ardenes

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Germanes per sorpresa

Germanes per sorpresa (originalment en francès, Demi-sœurs) és una pel·lícula còmica francesa dirigida per Saphia Azzeddine i François-Régis Jeanne, estrenada el 2018. La versió doblada al català es va estrenar el 31 d'octubre de 2021 a TV3.

## Sinopsi

La Salma, una professora d'institut que viu amb la seva mare en un barri de la perifèria de París, rep la notícia que el seu pare biològic, que no va arribar a conèixer, s'ha mort i li ha deixat en herència un pis de 250 metres quadrats en ple centre de la ciutat. Quan va a veure el notari, descobreix que hi ha dues hereves més, també filles il·legítimes del difunt: l'Olivia, una noia obsessionada a recuperar la pastisseria del seu pare, que ha tancat per fallida econòmica, i la Lauren, que aspira a treballar al món de la moda. Tot i les seves diferències, les germanastres decideixen conviure al pis i s'uneixen per plantar cara a la família legítima del seu pare, que vol impugnar el testament.

## Repartiment

* Sabrina Ouazani: Salma
* Alice David: Lauren
* Charlotte Gabris: Olivia
* Patrick Chesnais: el notari
* Antoine Gouy: Benjamin
* Barbara Probst: Justine
* Ouidad Elma: Amal
* Romain Lancry: Matteo
* Tiphaine Daviot: Emmanuelle
* Anne Loiret: Marina
* Nicolas Bridet: Andrea
* Marion Lubat: Clélia
* Sam Karmann: Léo
* Meriem Serbah: la mare de la Salma
* Valéria Cavalli: la mare de l'Olivia
* Sophie Duez:la mare d'en Lauren
* Luana Duchemin: Victoire
* Ander Lafond: el veí
* Aram Arakelyan: el poeta
* Mademoiselle Agnès: model

## Referències

* ↑ «Germanes per sorpresa». ésAdir. [Consulta: 26 juny 2022].
* ↑ «Demi-sœurs» (en francès). [Consulta: 19 desembre 2020].
# Kidbrooke

Kidbrooke és un barri del districte de Greenwich de Londres, Anglaterra (Regne Unit). Rep el nom del rierol Kyd (Kyd Brook), un curs d'aigua que corre des d'Orpington a Lewisham.
# Karime Amaya

Karime Amaya és una ballarina de dansa espanyola nascuda a Mèxic, reneboda de Carmen Amaya. Ha participat a quatre edicions del Festival Flamenco Internacional Albuquerque a Nou Mèxic (EUA) els anys 2002, 2003, 2004 i 2006. En aquest mateix període va ballar sis mesos al Japó al tablao El Flamenco i va debutar a l'estat espanyol amb l'espectable Bailaor de la mà d'Antonio Canales. Més endavant, el bailaor Juan de Juan la va cridar per formar part de l'espectacle Frente a frente, on va compartir cartell amb Ana Salazar a més de trenta ciutats.
L'any 2007 va tornar al Japó amb La Compañía de baile de la Winy per fer una gira per les principals ciutats del país i també va ballar per la Compañía Nacional de Danza de México. El 2011 va estrenar Amaya Linaje i un any després va participar en el muntatge Desde la orilla del Festival de Flamenco de Jerez (Cadis). El 2012 Farruquito la va convidar a ballar a Abolengo, espectacle amb el qual va fer una gira mundial l'any següent. A més Joaquín Cortés la va contractar per participar en el muntatge Dicen de mí. Va actuar a l'acte institucional de la Diada Nacional de Catalunya de 2013, any en què se commemorava el 50 aniversari de la mort de Carmen Amaya.

## Referències

* ↑ Tramullas, Gemma «Karime Amaya: «Defugia el ball, perquè jo volia ser veterinària»». El Periódico de Catalunya, 09-10-2010.
* 1 2 3 4 5 «Acte institucional de la Diada Nacional de Catalunya 2013». Generalitat de Catalunya. Arxivat de l'original el 2016-03-03. [Consulta: 7 setembre 2013].
* ↑ «Karime Amaya actuarà en la Diada». El Periódico de Catalunya, 01-09-2013.
# Kirovgrad

Kirovgrad - Кировград (rus) - és una ciutat de l'óblast de Sverdlovsk, a Rússia. És a 99 km al nord-oest de Iekaterinburg. Es troba a la conca del riu Neiva.

## Història

El 1661 (depèn de la font, també el 1663 o 1675) fou fundada a l'emplaçament de la ciutat actual la vila de Kalata. El 1932 rebé l'estatus de ciutat i es reanomenà Kirovgrad el 1935 en honor del dirigent soviètic Serguei Kírov, assassinat l'any anterior.

## Demografia

Evolució demogràfica :
| 1959 | 1970 | 1979 | 1989 | 2002 | 2007 | 2014 |
| 22 700 | 23 000 | 24 000 | 25 600 | 23 200 | 22 300 | 20 271 |

## Enllaços externs i referències

* Mapa topogràfic soviètic a escala 1/100 000
* Kirovgrad a WikiMapia
* Informació sobre Kirovgrad (en rus)
# La Font d'en Talló

La Font d’en Talló és una urbanització i nucli de població del municipi de Masllorenç al Baix Penedès.
El sector urbanitzat, amb carrers i construccions de nova planta, ocupa un pujol al sud i molt pròxim a l'ermita i la torre forta de Santa Cristina, entre les carreteres C-51 el Vendrell-Valls i TV-2042 amb construccions de nova planta. Una pista enllaça Masarbonès, la Font d'en Talló i el trencall que arriba a la carretera C-51 a l'alçada del km 17.
La urbanització Font d’en Talló es va afegir a Masllorenç i Masarbonès a principis dels anys 70 del segle XX amb la família Galofré Miró com a promotors.
Hi viuen 75 persones (2020).

## Referències

* ↑ «la Font d'en Talló». enciclopèdia.cat, GEC, 2007. [Consulta: 22-1-.2021].
* ↑ «Nomenclàtor oficial de toponímia major de Catalunya». ICGC, 2017. Arxivat de l'original el 2023-06-16. [Consulta: 22 desembre 2021].
* ↑ «Mapa topogràfic, base 1:5.000». Institut Cartogràfic i Geològic de Catalunya, ICGC, 2021. [Consulta: 22 desembre 2021].
* ↑ «Masllorenç. El municipi». Ajuntament de Masllorenç, 2021. [Consulta: 22 desembre 2021].
* ↑ «Masllorenç». IDESCAT, Institut d'Estadística de Catalunya, 2020. [Consulta: 22 desembre 2021].
# La Font de Vilanova

La Font de Vilanova és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situat entre la Pista de la Serra de Sant Salvador, que queda a ponent, i la Carretera de Toralla a Vilanova, que és a llevant, just al sud del lloc on aquestes dues pistes rurals se separen. És al capdamunt, nord, del Serrat de Vilanova.
# Kiten

El Kiten és una eina d'aprenentatge de kanji japonesos i una referència per a la compilació de programari KDE, concretament, al paquet kdeedu. També funciona com a diccionari del japonès a l'anglès i de l'anglès al japonès. L'usuari pot introduir paraules en un quadre de cerca i es retornen tots els kanji relacionats amb el seu significat i part del discurs. Els kanji es poden filtrar per raresa i part de la parla. També hi ha disponible una llista de kanji que ordena els caràcters per nivell de grau i nombre de traç. En seleccionar-ne un, es mostren els seus Onyomi, Kunyomi i significats. Els usuaris també poden afegir kanji a la seva "llista d'aprenentatge" i obtenir proves senzilles de targetes flash on es mostra el kanji juntament amb possibles significats per triar.
El programa només estava disponible per a sistemes operatius Linux, però amb la versió beta de KDE per a Windows, ara està disponible a Microsoft Windows.

## Referències

* ↑ «Kiten — Ubuntu Apps Directory». apps.ubuntu.com. [Consulta: 28 novembre 2013].
* ↑ «The KDE Education Project - Kiten». Edu.kde.org. [Consulta: 28 novembre 2013].
* ↑ We Learn Japanese

## Enllaços externs

* Pàgina web del Kiten (anglès)
# Kite-buggy

Un Kite-buggy és un kart amb tres rodes propulsat per un estel, que permet arribar a agafar altes velocitats. Es pot - com en la navegació a vela - anar contra el vent i tornar al punt de partida fent brodades.
Van sorgir a principis dels anys 80 del segle 20 - sovint en combinació amb l'estel acrobàtic lliure en forma de kite buggies, el pare espiritual és en Peter Lynn.
Velocitats de 90 km per hora o més no són impossibles. Igual que en altres formes d'esport amb estel, aquest arriba a donar un gran impuls, fet que atrau a la gent de tots els esports del mateix tipus. Hi ha un factor "risc" que és, almenys així ho sembla, l'element que el fa atractiu.

## Tracció i frenada

El buggy és impulsat per la tracció d'un estel, controlat pel pilot. L'estel de tracció normalment no va unit directament al buggy. Ans al contrari, és a través de les seves línies de control, ja sigui sostingudes directament pel pilot o adherides al seu cos mitjançant un arnès amb unes corretges de cuir. La força de l'estel es fa servir per accelerar el buggy i també com ajuda a la frenada.
El buggy en si no té un sistema dedicat de frenada, s'aplicarà una força de frenada directament a les rodes.

## Equip necessari

Els principals materials per practicar el Kite-buggy. Hi ha una sèrie coses essencials per Kite-buggy com ara cordes, nanses i un casc. Hi ha també molts accessoris com el GPS, l'odòmetre, l'anemòmetre, mosquetons i un trapezi "Adhoc".

## Vegeu també

* Estel
* Vehicle de vela
* Kitesurf
* Blokart

## Referències

* ↑ jenki. «Championnat de France 2006». Arxivat de l'original el 2007-11-26. [Consulta: 20 juny 2008].
# Ramón Álvarez-Valdés Castañón

Ramón Álvarez-Valdés Castañón, (La Pola Siero, 30 d'abril de 1866 - Madrid, 23 d'agost de 1936), va ser un advocat i polític asturià, Ministre de Justícia de la Segona República Espanyola (1933-34). Va morir al començament de la Guerra Civil, assassinat a la Presó Model de Madrid, víctima de la repressió republicana.

## Biografia

Va cursar la carrera de dret a la Universitat d'Oviedo, llicenciant-se en Dret Civil i Canònic. Es va traslladar a Madrid, on es va doctorar en la Universitat Central de Madrid. En 1890 va ingressar amb el número u en el Cos d'Aspirants a Judicatura per a oposicions al servei de l'Estat. Entre 1890 i 1891 va ocupar el càrrec de secretari del Govern en l'Audiència d'Oviedo. Més tard li va ser concedida en propietat, la mateixa plaça a Burgos.
Successivament va ser secretari de la Sala de l'Audiència a Sevilla i Madrid, militant del Partido Reformista de Melquíades Álvarez. Va ser secretari general del Banco Hispano Americano i membre del Consell General Bancari.
Escollit diputat a Corts des de les eleccions generals espanyoles de 1914 per la circumscripció d'Oviedo, en proclamar-se la II República, no va revalidar el seu escó, que, no obstant això, recuperaria a les eleccions de 1933 i 1936. Ocupà la cartera de ministre de Justícia entre el 16 de desembre de 1933 i el 17 d'abril de 1934 en els gabinets que va presidir Alejandro Lerroux.
Arrestat després de la revolta militar del 18 de juliol de 1936, va ser empresonat i afusellat, a la presó Model de Madrid, per milicians republicans.

## Enllaços externs

* Fitxa del Congrés dels Diputats (castellà)
* Biografia a l'Enciclopèdia d'Oviedo.
# Veniliornis

Veniliornis és un gènere d'ocells de la família dels pícids (Picidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 14 espècies:
* picot tintat (Veniliornis affinis).
* picot escarlata (Veniliornis callonotus).
* picot de Cassin (Veniliornis cassini).
* picot del Chocó (Veniliornis chocoensis).
* picot ventregroc (Veniliornis dignus).
* picot de corona pigada (Veniliornis frontalis).
* picot de carpó vermell (Veniliornis kirkii). Hàbitat: Bosc: sec, terra baixa humida, muntanya humida; Àrees de sòl artificial: plantacions, zones urbanes
* picot garser ratllat (Veniliornis lignarius).
* picot de Bahia (Veniliornis maculifrons).
* picot garser de plana (Veniliornis mixtus).
* picot ventrebarrat (Veniliornis nigriceps).
* picot menut (Veniliornis passerinus).
* picot sanguini (Veniliornis sanguineus).
* picot tacat (Veniliornis spilogaster).

## Referències

* ↑ McCarthy, Eugene M. Handbook of Avian Hybrids of the World (en anglès). Oxford University Press, 2006-02-16. ISBN 978-0-19-804041-5.
* ↑ Oiseaux.net. «Pic à croupion rouge - Veniliornis kirkii - Red-rumped Woodpecker» (en francès). [Consulta: 12 maig 2024].
* ↑ «Carpinterito - AVES DE CHILE». [Consulta: 12 maig 2024].
# Efteling

Efteling és un parc temàtic i d'atraccions dels Països Baixos. Es troba a Kaatsheuvel, al sud dels Països Baixos. En un terreny de 72 hectàrees el parc temàtic es va obrir el 1952 sota el disseny de l'il·lustrador neerlandès Anton Pieck, tot i que des de 1933, s'oferia com a espai envoltat de natura per a passejades i exercici.
Tenint en compte els 4 milions de visitants el 2009 i 2010, és el parc més popular del Benelux. Es tracta alhora d'un dels parcs temàtics més visitats del món, quedant en tercera posició al 2017 per darrere del francès Disneyland Paris i l'alemanys Europa-Park. En aquest any, 5,18 milions de persones van visitar l'Efteling. El 2018, 5,4 milions de persones van visitar el parc.
Les seves principals atraccions són Joris en de Draak (Jordi i el Drac), una muntanya russa de fusta de 2 X 810 metres de llarg i 25 metres d'alt; Python, una muntanya russa construïda en 1981 per l'empresa neerlandesa Vekoma, model Double Loop Corkscrew; Baron 1898, una muntanya russa construïda en 2015 per Bolliger & Mabillard de 30 metres d'alt.
Segons diverses fonts, Walt Disney s'hauria inspirat en aquest parc per dur a terme la construcció del Disneyland California.

## Referències

* ↑ «Mijlpalen in de Efteling Geschiedenis», 01-12-2011. Arxivat de l'original el 2011-12-01. [Consulta: 9 febrer 2019].
* ↑ The Global Attractions Attendance Report
* ↑ «Efteling stijgt plek in lijst met populairste pretparken van Europa» (en neerlandès), 02-06-2017. [Consulta: 9 febrer 2019].
* ↑ «Theme Index 2018», 2019. Arxivat de l'original el 2019-06-02. [Consulta: 6 agost 2019].
* ↑ «sprookjes.org». Arxivat de l'original el 2011-09-30. [Consulta: 6 setembre 2011].
* ↑ hubpages.com

## Enllaços externs

* Pàgina oficial